b'\n_START_ARTICLE_\nSlovenska redakcija RAI\n_START_PARAGRAPH_\nSlovenska redakcija RAI je programsko samostojna televizijska redakcija slovenske narodne skupnosti v Italiji. Od leta 1996 deluje v okviru de\xc5\xbeelnega uredni\xc5\xa1tva (Furlanija - Julijska krajina) italijanske medijske mre\xc5\xbee RAI na frekvencah RAI 3 bis. Njen signal ne se\xc5\xbee v vsa obmo\xc4\x8dja slovenske avtohtone poselitve v Italiji, problemati\xc4\x8dni so odmaknjeni predeli Videmske pokrajine. V okviru mre\xc5\xbee RAI deluje tudi radijski program v sloven\xc5\xa1\xc4\x8dini Radio Trst A._NEWLINE_Slovenska redakcija ustvari 25 minut programa ob delovnih dneh in vsaj 85 minut ob vikendih. Osrednji del programa je dvajsetminutni TV dnevnik ob 20.30, pred tem se predvaja 5 minut otro\xc5\xa1kega programa ob 20.25. Vsaj 60 minut razli\xc4\x8dnega sporeda v slovenskem jeziku (dokumentarni in drugi filmi, okrogle mize, oddaje verske vsebine) je predvajanega ob sobotah in nedeljah ob 20.50.'